EHF Euro 2016.
Dvanaesto europsko prvenstvo u rukometu održalo se u Poljskoj u razdoblju od 15. do 31. siječnja 2016. godine. Sudjelovalo je ukupno 16 reprezentacija, a turnir je dijelom služio i kao kvalifikacijski za Olimpijske igre i sljedeće svjetsko prvenstvo. Turnir se održao u ukupno četiri dvorane u četiri različita grada, s tim da se završnica turnira igrala u Krakówu. 

Prvak je po drugi puta u povijesti postala Njemačka, koja je u finalu pobijedila Španjolsku. Španjolskoj je to bilo ukupno četvrto finale i četvrta srebrna medalja. U utakmici za treće mjesto, Hrvatska je bila bolja od Norveške. Najkorisnijim igračem proglašen je španjolski kapetan Raúl Entrerríos, dok je najbolji golman turnira bio Nijemac Andreas Wolff. S ukupno 48 golova, najboljim strijelcem turnira postao je Španjolac Valero Rivera Folch. 

Poljska je domaćinstvo dobila 23. lipnja 2012. godine na Kongresu EHF-a u Monaku, gdje je s 58% glasova bila ispred Norveške i Hrvatske.

Izbor domaćina

Ukupno pet zemalja je poslalo svoje kandidature EHF-u za domaćinstvo prvenstva 2016. godine, a radilo se o Austriji, Hrvatskoj, Norveškoj, Poljskoj i Švedskoj. Njihove kandidature su zaprimljene prije isteka roka za predaju tokom 2011. godine. Međutim, tokom sljedeće godine, Austrija i Švedska su povukle svoje kandidature tako da su u konačnom izboru bile Hrvatska, Norveška i Poljska. O domaćinu se odlučivalo na Kongresu EHF-a u Monaku tokom lipnja 2012. godine, a službeno glasovanje provedeno je 12. lipnja sa sljedećim ishodom:

</center>

Poljska je tako po prvi puta dobila domaćinstvo nad nekim velikim međunarodnim natjecanjem, dok su Hrvatska i Norveška ostale, svaka, na jednom domaćinstvu EHF Eura. Ipak, Hrvatska će uskoro dobiti domaćinstvo nad EHF Eurom 2018. godine, dok će Norveška biti izabrana za zajedničkog domaćina EHF Eura 2020. s Austrijom i Švedskom.

Dvorane

Prilikom prijave svoje kandidatute, Poljska je predložila pet gradova u kojima bi se igrale utakmice prvenstva - Gdańsk, Katowice, Kraków, Łódź i Wrocław. Tih je pet gradova bilo u konkurenciji kada je Poljska izabrana za domaćina, međutim je tokom pripremnog perioda broj smanjen na četiri, a grad koji je otpao bio je Łódź. Konačna lista gradova domaćina i dvorana u kojima će se igrati utakmice izgleda ovako:

Kvalifikacije

Ukupno 38 zemalja je pristupilo kvalifikacijskom procesu, koji se odvijao u dvije faze. U prvoj fazi je sudjelovalo ukupno devet zemalja koje su po svom rangu najlošije na EHF-ovoj ljestvici. Te su zemlje raspoređene u tri jakosne skupine i ždrijebane u tri skupine po tri reprezentacije, a svaka je reprezentacija međusobno igrala dva puta. Iz tih su skupina dalje prolazile samo prvoplasirane momčadi, u ovom slučaju Estonija, Finska i Grčka, sve tri iz prve jakosne skupine. 

Te su tri reprezentacije odlazile u play-off fazu, gdje su se za prolaz borile protiv tri najlošije plasirane momčadi iz gornjeg dijela ždrijeba, odnosno Bosnom i Hercegovinom, Rumunjskom i Švicarskom. Nakon ždrijeba parova, odigrale su se dvije utakmice, a reprezentacija s ukupno boljim rezultatom iz te dvije utakmice je išla u drugu kvalifikacijsku fazu. Play-off faza je zaključena 5. travnja 2014. godine, a u drugu fazu su išle Bosna i Hercegovina, Finska i Švicarska. 

U drugoj fazi je sudjelovalo ukupno 28 reprezentacija, raspoređenih u četiri jakosne skupine, a ždrijebanih u sedam skupina po četiri reprezentacije. U skupinama je svaka reprezentacija međusobno igrala dva puta, a dvije najbolje plasirane momčadi nakon svih odigranih utakmica izborile su nastup na Euru 2016. godine. Njima se također pridružila i najbolje plasirana treća ekipa iz svih sedam skupina, što je u ovom slučaju bila Crna Gora. 

Nastup na završnom turniru je, kroz kvalifikacije, izborilo ukupno 15 zemalja, a samo je Poljska, kao domaćin, bila direktno plasirana. Sve ostale zemlje morale su svoj nastup izboriti kroz kvalifikacije.

Pregled momčadi i kvalifikacija

Kvalificirane momčadi

Suci

Kao i dosadašnjih godina, EHF je izabirao ukupno 12 sudačkih parova iz 12 zemalja za glavnu fazu natjecanja. Za EHF Euro 2016., popis sudaca je sljedeći:

Jakosne skupine

Četiri jakosne skupine za ždrijeb službeno su objavljene 18. lipnja 2015. godine. Službeni ždrijeb održan je sljedećega dana u Krakówu.

Grupna faza

Grupa A (Kraków)

Grupa B (Katowice)

Grupa C (Wrocław)

Grupa D (Gdańsk)

Drugi krug

Grupa I (Kraków)

Grupa II (Wrocław)

Faza na izbacivanje

Utakmica za 7./8. mjesto

Utakmica za 5./6. mjesto

Razigravanje za medalje

Polufinale

Utakmica za treće mjesto

Finale

 Statistika

Nagrade

Plasman

Individualna postignuća

Reference

Vanjske poveznice
 Službena stranica 

M2016
Rukomet u Poljskoj
2016